Пра фільм: Універсітэцкі выкладчык фізікі Лэры Гопнік вядзе ўпарадкаванае жыццё сямейнага чалавека. Калі адзін з ягоных студэнтаў спрабуе даць яму хабар, ён раптам пераконваецца: даказаць рацыю нават свайму вучню – цяжэй, чымся даказаць тэарэму. З гэтага ў яго пачынаецца шэраг няшчасцяў: сусед забірае частку ягонага двара, жонка намерваецца скасаваць шлюб, сын Дэні кепска паводзіцца ў школе, старэйшы брат Артур не мае дзе жыць і робіцца залежным ад гульні ў карты, да таго ж сам Лэры пачынае заглядацца на сексапільную суседку… Адказы на ўсе пытанні ён спрабуе шукаць у мясцовых рабінаў, але паразумецца з імі не так і лёгка …